
Управителен съвет на ДП „Български спортен тотализатор“
Веселин Борисов е назначен за член на Управителния съвет на ДП „Български спортен тотализатор“ със Заповед № РД-09-949/22.07.2026 год. на Министър на младежта и спорта и е избран за председател на Управителния съвет с решение по т. 1-1 от Протокол № 15/10.08.2026 г. Има магистърски степени по „Право“ от Софийския университет „Св. Климент Охридски“ и по „Спортен бизнес мениджмънт“ от Coventry University, Англия. Професионалният му профил съчетава управленски, правни и бизнес компетенции, стратегически подход и богат опит във взаимодействието с държавни институции, спортни федерации и регулаторни органи.

Притежава дългогодишен опит в управлението на организации от частния и публичния сектор, включително като управител на търговски дружества, адвокат и ръководител в областта на обществените поръчки и електронното възлагане. Професионалният му път включва и работа в сферата на спортния мениджмънт, управлението на маркетингови и административни процеси, както и разработването на стратегии за развитие на спортни клубове и атлети.


Тервел Пенков е назначен за член на Управителния съвет на ДП „Български спортен тотализатор“ със Заповед № РД-09-561/25.03.2026 год. на Министър на младежта и спорта и е определен за изпълнителен директор. Завършил математика и икономика в Kingston University във Великобритания.
Кариерата му е развита в международна бизнес среда, с фокус върху финансовия контрол, управлението и ефективността на бизнес процесите. 

Натрупал е значителен опит в областта на финансовото управление, корпоративния контрол и бизнес операциите, като е заемал позиции с висока степен на отговорност в международна корпоративна структура. Профилът му съчетава аналитичност, управленски капацитет и ориентация към устойчиви резултати.

Рада Гьонова е назначена за член на Управителния съвет на ДП „Български спортен тотализатор“ с Протокол № 28-00-2/10.01.2024 год. на Министър на младежта и спорта. Има две магистратури в областта на правото, една по стопанско управление и магистърска степен по „Отговорно и устойчиво управление“. Преминала е успешно обучение в Лотарийния университет на Европейската лотарийна асоциация. 

Има дългогодишен стаж в структурата на ДП „Български спортен тотализатор“, от който – над 12 години на ръководни длъжности. Участва и ръководи редица процеси, сред които въвеждането на Централната компютърна система на предприятието, придобиването на сертификат за информационна сигурност WLA CCS:2000 на Световната лотарийна асоциация и сертификат Отговорна игра – пълно съответствие, EL и WLA.

Борислав Славов е назначен за член на Управителния съвет на ДП „Български спортен тотализатор“ със Заповед № РД-09-949/22.07.2026 год. на Министър на младежта и спорта. Притежава двойна магистърска степен по международен мениджмънт (MSc MIM) от Rotterdam School of Management, Нидерландия, с обучение и в Keio University, Токио, Япония, както и бакалавърска степен по международна бизнес администрация от Rotterdam School of Management.

Има над 15 години професионален опит в сферата на бизнес трансформацията, стратегическото управление и оптимизацията на бизнес процеси, с експертиза в здравеопазването, life science, високите технологии, ИТ и Data.

Владимир Маринов е назначен за член на Управителния съвет на ДП „Български спортен тотализатор“ със Заповед № РД-09-949/22.07.2026 г. на Министър на младежта и спорта. Има магистърска степен по „Право“ от Пловдивския университет „Паисий Хилендарски“. Професионалният му профил съчетава задълбочени правни познания, управленски компетенции и опит в областта на обществените поръчки, административното и финансовото управление, стратегическото планиране и реализацията на проекти.
Притежава дългогодишна професионална практика като юрисконсулт и управител на търговски дружества, както и експертиза в публичния сектор. Има богат опит в разработването на стратегически документи, финансовото и административното управление и взаимодействието с публични институции.

